smcproject/ml-wiki-sentences huggingface dataset:
ഈ വിഭാഗത്തിൽപ്പെട്ട ഒരു കെനിയൻ സിനിമ നോമിനേറ്റ് ചെയ്യപ്പെട്ടത് കണ്ടിട്ടില്ല അതിനാൽ അവാർഡുകളുടെ ചരിത്രത്തിൽ നാമനിർദ്ദേശം ചെയ്യപ്പെടുകയും വിജയിക്കുകയും ചെയ്യുന്ന ആദ്യത്തെ കെനിയൻ സിനിമയായി ചരിത്രം ഇതിനെ അടയാളപ്പെടുത്തി.
കെനിയയിൽ ജനിച്ച ഫീബ് റുഗുരു, മാതാപിതാക്കൾ വിവാഹമോചനം നേടിയപ്പോൾ അമ്മയോടൊപ്പം ലിമുരുവിലേക്ക് മാറുന്നതിന് മുമ്പ് നകുരുവിൽ മാതാപിതാക്കളോടൊപ്പം താമസിച്ചു.
സൺഫ്ലവർ എന്ന ചെറിയ സ്‌കൂളിൽ നഴ്‌സറി സ്‌കൂളിൽ ചേർന്ന ഫീബ് പിന്നീട് ലിമുരുവിലെ കബുക്കുവിലുള്ള ഗ്രാമബെ അക്കാദമിയിലേക്ക് പോയി.
അവർ തന്റെ നാലാം വർഷത്തിൽ മോളോയിലെ എൽബർഗനിലുള്ള സെന്റ് പീറ്റേഴ്‌സ് ഗേൾസ് ബോർഡിംഗ് സ്‌കൂളിലേക്ക് മാറി.
തുടർന്ന് 11-ാം വയസ്സിൽ ഇംഗ്ലണ്ടിലേക്ക് മാറുന്നതിന് മുമ്പ് ബ്രൂക്ക് ഹിൽ അക്കാദമിയിലേക്ക് മാറി.
അവരുടെ എ-ലെവലുകളിൽ, യുകെയിലെ പീറ്റർബറോയിലെ കിംഗ്സ് സ്കൂളിൽ (ദി കത്തീഡ്രൽ) ഫോബ് പഠിച്ചു കൂടാതെ ബിഎ ഇന്റർനാഷണൽ റിലേഷൻസ് ആൻഡ് ആന്ത്രോപോളജി (കംബൈൻഡ് ഡിഗ്രി) പഠിക്കാൻ ലണ്ടൻ യൂണിവേഴ്സിറ്റിയിലെ SOAS-ൽ ചേർന്നു.
സ്ത്രീ ശാക്തീകരണം, വിദ്യാഭ്യാസം, സിനിമ, വികസനം എന്നിവയിലൂടെയുള്ള സമത്വം പോലെ അവർ ആകർഷിക്കപ്പെടുന്ന വ്യത്യസ്ത സംസ്കാരങ്ങളെയും ആശയങ്ങളെയും കുറിച്ച് ഒരു ധാരണ വികസിപ്പിക്കാനുള്ള ശ്രമത്തിലാണ് അവർ ഡിഗ്രി കോഴ്‌സിലേക്ക് ആകർഷിക്കപ്പെട്ടത്.
2018 ജൂലൈയിൽ ഫോബി ബിരുദം നേടി.
ഫിലിം മേക്കിംഗ് കരിയർ
2014-ൽ ലണ്ടനിൽ നടന്ന അൺ‌ചോസെൻ മോഡേൺ ഡേ സ്ലേവറി മത്സരത്തിൽ അന്താരാഷ്ട്ര അവാർഡ് നേടുന്ന ആദ്യത്തെ കെനിയക്കാരിയായി മാറിയപ്പോൾ ഒരു യുവ നേട്ടക്കാരി എന്ന നിലയിൽ അവരുടെ ബ്രേക്ക്ഔട്ട് സംഭവിച്ചു.
അവരുടെ ‘സൈദിയ’ എന്ന ചിത്രം ‘മികച്ച യുവസംവിധായകൻ’ എന്ന വിഭാഗത്തിൽ അർഹമായി.
മനുഷ്യക്കടത്തിന്റെ ഒരു കേസ് സ്റ്റഡിയെ ചുറ്റിപ്പറ്റിയാണ് സൈദിയ എന്ന ഹ്രസ്വചിത്രം.
അതിലും രസകരമായ കാര്യം, അവാർഡ് നേടിയ ലോ ബജറ്റ് ഫിലിം പൂർണ്ണമായും ഒരു iphone 4s കൊണ്ടാണ് ചിത്രീകരിച്ചത് എന്നതാണ്.
അവലംബം ↑ ↑ 1 2 3 4 ↑ ↑ ↑
ഫീമെയ്ൽ ജെനിറ്റൽ മ്യൂട്ടിലേഷൻ ഇൻ ദ യുണൈറ്റഡ് കിംഗ്ഡം ഇംഗ്ലീഷ് വിലാസം https://ml.wikipedia.org/wiki/Female_genital_mutilation_in_the_United_Kingdom
യു.കെ.യിൽ താമസിക്കുന്ന സ്ത്രീകളുടെയും പെൺകുട്ടികളുടെയും ബാഹ്യ സ്ത്രീ ജനനേന്ദ്രിയങ്ങളിൽ ചിലതോ മുഴുവനായോ നീക്കം ചെയ്യുന്നതാണ് ഫീമെയ്ൽ ജെനിറ്റൽ മ്യൂട്ടിലേഷൻ ഇൻ ദ യുണൈറ്റഡ് കിംഗ്ഡം.
ഇക്വാലിറ്റി നൗ, സിറ്റി യൂണിവേഴ്സിറ്റി ലണ്ടൻ എന്നിവയുടെ 2011-ലെ കണക്കനുസരിച്ച്, ഇംഗ്ലണ്ടിലും വെയിൽസിലും 15-49 വയസ്സ് പ്രായമുള്ള 103,000 സ്ത്രീകളിലും പെൺകുട്ടികളിലും സ്ത്രീ ജനനേന്ദ്രിയ വികലമാക്കൽ (FGM) നടന്നിട്ടുള്ളതായി കരുതപ്പെടുന്നു.
1985-ലെ സ്ത്രീ പരിച്ഛേദന നിരോധന നിയമം യുകെയിൽ എഫ്‌ജിഎം നിയമവിരുദ്ധമാക്കി, ഇത് കുട്ടികളിലോ മുതിർന്നവരിലോ എഫ്‌ജിഎം നടത്തുന്നത് കുറ്റകരമാക്കി.
2003-ലെ പെൺ ജനനേന്ദ്രിയ ഛേദിക്കൽ നിയമം, 2005-ലെ സ്ത്രീ ജനനേന്ദ്രിയ ഛേദിക്കൽ നിരോധന നിയമം (സ്കോട്ട്‌ലൻഡ്) എന്നിവ പ്രകാരം, പെൺകുട്ടിയെ കൊണ്ടുപോകുന്ന രാജ്യത്ത് നിയമാനുസൃതമായാലും ഇല്ലെങ്കിലും, ബ്രിട്ടീഷ് പൗരന്മാർക്കോ സ്ഥിര താമസക്കാർക്കോ വേണ്ടി രാജ്യത്തിന് പുറത്ത് എഫ്‌ജിഎം ക്രമീകരിക്കുന്നത് കുറ്റകരമാക്കി.
14 വർഷം വരെ തടവാണ് ശിക്ഷ.
എഫ്‌ജിഎമ്മിന് വേണ്ടിയുള്ള ആദ്യത്തെ പ്രോസിക്യൂഷനുകൾ എഫ്‌ജിഎം നടത്തിയതിന് കുറ്റാരോപിതനായ ഒരു ഡോക്ടർക്കും സഹായിച്ചതിന് ആരോപിക്കപ്പെട്ട മറ്റൊരു പുരുഷനുമെതിരെ 2015-ൽ നടന്നത് ഇരുവരും കുറ്റക്കാരല്ലെന്ന് കണ്ടെത്തി.
ആദ്യത്തെ വിജയകരമായ ശിക്ഷ 2019 ഫെബ്രുവരിയിൽ ഉറപ്പിച്ചു.
ഫീബി ബുഫേയ്
ലോകത്തെ ഏറ്റവും പ്രസിദ്ധമായ അമേരിക്കൻ ടീവി ഷോ ആയ ഫ്രണ്ട്‌സിലെ ഒരു പ്രധാന കഥാപാത്രമാണ് ഫീബി ബുഫേയ് .
ടെലിവിഷൻ ചരിത്രത്തിൽ ഏറ്റവും ആരാധകരുള്ള ഒരു സ്ത്രീ  കഥാപാത്രമാണ് ഫീബിയുടേത്.
കാരണം ഫീബിയെ പോലെ ഫീബിയും, ഫീബിയുടെ ഇരട്ട സഹോദരിയും, അവരുടെ ജൈവമാതാവും മാത്രമേയുള്ളു.
തന്റേതായ ഒരു ലോകം സൃഷ്ടിച്ചു അവിടുത്തെ രാജ്ഞിയായി കഴിയുന്ന ഒരു കഥാപാത്രമാണ് ഫീബി.
സന്ദർഭത്തിനു ചേരുന്ന ഒന്നും സംസാരിക്കാതെ പ്രതീക്ഷിക്കാതെയുള്ള മറുപടികളും, വൺ ലൈനറുകളുമാണ് ഫീബിയെ ഒരു ഫാൻ ഫേവറിറ്റ് ആക്കിയത്.
മറ്റു അഞ്ചു പ്രധാന കഥാപാത്രങ്ങളും ഫീബിയോട് സംസാരിക്കുമ്പോൾ സൂക്ഷിച്ചേ സംസാരിക്കൂ.
പരിഹാസം ആയുധമാക്കിയ ചാൻഡ്ലർ ബിംഗ്, അല്ലെങ്കിൽ പിഎച്ച്ഡി ഉള്ള റോസ് ഗെല്ലർ പോലും, ഫീബിയെ ഭയക്കുന്നു.
സീരീസിലെ മറ്റൊരു കഥാപാത്രമായ ജോയ് ട്രിബിയാനിക്കൊപ്പം, ഫ്രെണ്ട്സ് ഗാങ്ങിൽ ഫ്രെണ്ട്ഷിപ്പിനു ഏറ്റവും മൂല്യം കൊടുക്കുന്നയാൾ കൂടിയാണ് ഫീബി.
മറ്റു നാല് പേരും സിരീസിന് ഒടുക്കം വിവാഹം കഴിക്കുമ്പോൾ, ഫീബിയും ജോയും മാത്രം ഒരു കപ്പിൾ ആകുന്നില്ല.
മറ്റുള്ളവർക്ക് വേണ്ടി എന്തും ത്യജിക്കുന്ന ഇവരുടെ സ്വഭാവം ചാൻഡ്ലർ ഒഴികെ അല്പം സ്വാർത്ഥരായ മറ്റു മൂന്നു ക്യാരക്ടറുകളിൽ നിന്ന് വേറിട്ട് നില്കുന്നു.
ഫീബിയും, ജോയും പരസ്പരം മനസ്സിലാക്കിയ പോലെ വേറെ ആരും തമ്മിൽ മനസ്സിലാക്കിയിട്ടുമില്ല.
ഇരുവർക്കും വിദ്യാഭ്യാസം കുറവാണു താനും.
ഫീമെയിൽ ഉണ്ണികൃഷ്ണൻ
2015-ൽ പുറത്തിറങ്ങിയ ഫീമെയിൽ  ഉണ്ണികൃഷ്ണൻ എന്ന മലയാള ചലച്ചിത്രത്തിൽ സുരാജ് വെഞ്ഞാറമൂടും , മഹാലക്ഷ്മിയും പ്രധാന വേഷങ്ങൾ ചെയ്തു.
കെ.ബി. മധു സംവിധനം നിർവഹിച്ച ഈ സിനിമ നിർമ്മിച്ചത് ഷിജൊയ് കെ.വി. ആണ്, തിരക്കഥ സുധീഷ് ജോൺ നിർവഹിച്ചിരിക്കുന്നു.
സ്ത്രീ ശബ്ദമുള്ള ഉണ്ണികൃഷ്ണൻ എന്ന പുരുഷൻ്റെ കഥയാണ് ചിത്രം പറയുന്നത്.
അവൻറെ ശബ്‌ദത്തിലുള്ള ഈ വ്യത്യാസം കാരണം ഗ്രാമം മുഴുവൻ അവനെ അപമാനിക്കുന്നു.
തൻ്റെ കുറവുകളെ മറികടക്കാൻ അവൻ പല വഴികളും ശ്രമിക്കുന്നുണ്ടെങ്കിലും എല്ലാം വെറുതെയാകുന്നു.
അതിനാൽ, സമൂഹത്തിൽ മുന്നേറാനും തൻ്റെ അഭിലാഷങ്ങൾ കൈവരിക്കാനും അവനു കഴിയുന്നില്ല.
അവൻ്റെ ആത്മസാക്ഷാത്കാരത്തെ ചുറ്റിപ്പറ്റിയാണ് സിനിമ.
പിന്നീട് അവൻ വളരെ ധനികയായ ഒരു സ്ത്രീയെ വിവാഹം കഴിക്കുന്നു.
ഉണ്ണികൃഷ്ണന്റെ ജീവിതം ഒരു ഹാസ്യ രൂപത്തിൽ ആണ് ഈ ചിത്രം പറഞ്ഞു പോകുന്നത്.
അഭിനേതാക്കൾ സുരാജ് വെഞ്ഞാറമൂട് - ഉണ്ണികൃഷ്ണൻ മഹാലക്ഷ്മി ബിജുക്കുട്ടൻ ദേവൻ ജഗദീഷ് മണിയൻപിള്ള രാജു കലാരഞ്ജിനി സലിം കുമാർ കുളപ്പുള്ളി ലീല അനൂപ് മേനോൻ നെൽസൺ ദിനേശ് പണിക്കർ കൊച്ചുപ്രേമൻ സംഗീതം
കെ.എസ് ചിത്ര, ജാസ്സി ഗിഫ്റ്റ്, വിജയ് യേശുദാസ് എന്നിവർക്കൊപ്പം ഷാജി സുകുമാരനും ചിത്രങ്ങളുടെ സംഗീതം ഒരുക്കിയിരിക്കുന്നു.
"അയലത്തേ" - രാജലക്ഷ്മി, വിജയ് യേശുദാസ് "ഗോപിമുരളി" - കെ എസ് ചിത്ര "ഗോപിമുരളി" - ജോസ്‌ സാഗർ "കാതോരം" - ജീത്തു രാമചന്ദ്രൻ "കൊഞ്ചാതെ" - ജാസ്സി ഗിഫ്റ്റ് പരാമർശങ്ങൾ
ഫീനിക്സ് (ബഹിരാകാശപേടകം) ഇംഗ്ലീഷ് വിലാസം https://ml.wikipedia.org/wiki/Phoenix_(spacecraft)
ചൊവ്വാഗ്രഹത്തെ പഠിക്കാനായി അയച്ചിട്ടുള്ളതും റോബോട്ട് സം‌വിധാനത്തിൽ പ്രവർത്തിക്കുന്നതുമായ ബഹിരാകാശപേടകമാണ്‌ ഫീനിക്സ് .
നാസയുടെ നിരീക്ഷണത്തിൽ അരിസോണ യൂണിവേർസിറ്റിയിലെ ലൂണാർ ആൻഡ് പ്ലാനറ്ററി ലബോറട്ടറിയാണ്‌ ചൊവ്വയിലേക്കുള്ള ഫീസിക്സിന്റെ ദൗത്യത്തിനു നേതൃത്വം വഹിക്കുന്നത്.
2007ഓഗസ്റ്റ് 4 ൻ അമേരിക്കയിലെ കേപ് കാനവെറൽ എയർഫോർസ് സ്റ്റേഷനിൽ നിന്നാണ് ഫീനിക്സ് വിക്ഷേപിക്കപ്പെട്ടത്.
ഒൻപതരമാസത്തെ യാത്രക്കൊടുവിൽ , 680 ദശലക്ഷം കിലോമീറ്റർ(422 ദശലക്ഷം മൈൽ) സഞ്ചരിച്ച ഫീനിക്സ്, 2008 മേയ് 25 -നു ചൊവ്വയിൽ എത്തിച്ചേർന്നു (GMT 23:46) .
ലാൻഡർ (Lander) ഗണത്തിൽ പെടുന്ന പേടകമാണ്‌ ഇത്.
ദൗത്യകാലാവധി 90 ചൊവ്വാദിനരാത്രങ്ങൾ (92.4 ഭൗമദിനങ്ങൾ) ആണ്‌.
ചൊവ്വയിലേക്കയച്ച സ്പിരിട്ടും ഓപ്പർച്യുണിറ്റിയും തന്ന ശുഭാപ്തിവിശ്വാസം ബഹിരാകാശ ഏജൻസിയായ നാസയെ ഫീനിക്സ് എന്ന പുതിയ ഉദ്യമത്തിലേക്ക് എത്തിക്കുകയായിരുന്നു.
2008 മേയ് 25 ന് (4:53:44 p.m. Pacific Time ) ഫീനിക്സ് എന്ന അന്വേഷണ വാഹനം ചൊവ്വയുടെ ഉത്തരധ്രുവ്വത്തിൽ സുരക്ഷിതമായി ഇറങ്ങി.
തുടർന്നുള്ള 3 മാസക്കാലം ഫീനിക്സ് ചൊവ്വയിൽ ജലത്തിനും ജീവനും വേണ്ടിയുള്ള അന്വേഷണത്തിലായിരിക്കും.
ഫീനിക്സ് ചൊവ്വയിലിറങ്ങി 15 മിനിട്ടുകൾക്ക് ശേഷമാണ് ആദ്യ റേഡിയോ സിഗ്നലുകൾ ഭൂമിയിലെത്തിയത്.
ഭൂമിയും ചൊവ്വയും തമ്മിലുള്ള അകലം കാരണമാണ് ഈ സമയ വ്യത്യാസം.
ഫീനിക്സിൽ ഘടിപ്പിച്ചിട്ടുള്ള അതി സൂക്ഷമമായ ശാസ്ത്രീയ ഉപകരണങ്ങൾ അതി സൂക്ഷ്മ ജീവികൾക്ക് അനുയോജ്യമായ പരിസ്ഥിതി എന്നെങ്കിലും ചൊവ്വയിലുണ്ടായിരുന്നോ എന്ന് പരിശോധിക്കും.
ചൊവ്വയുടെ ഉത്തരധ്രുവത്തിനടുത്തുള്ള വാസ്റ്റിറ്റാസ് ബൊറിയാലിസ് എന്ന സ്ഥലത്തായിരിക്കും ഇറങ്ങുക.
2002 ലെ ദൗത്യമായ മാർസ് ഒഡീസി ഓർബിറ്റർ ധ്രുവമേഖലയിലെ മണ്ണിനടിയിൽ ഉറഞ്ഞു കിടക്കുന്ന മഞ്ഞു കണ്ടെത്തിയിരുന്നു.
ഫീനിക്സ് ഈ ആന്തരഭാഗത്തെ മഞ്ഞിന്റെ അംശം തുരന്നെടുക്കും.
അതിനുള്ള സജ്ജീകരണങ്ങളാണ്‌ ഫീനിക്സിലുള്ളത്.
അങ്ങനെ ആ മഞ്ഞുകട്ടകളുടെ ഉത്ഭവവും ചരിത്രവും ഗവേഷണവിധേയമാക്കാനുമാണ്‌ പദ്ധതി.
ഫീനിക്സിൻറെ ഘടന റോബോട്ടിക് കൈ
മണ്ണിൽ കുഴിക്കാനും പാറ തുരക്കാനും മണ്ണിനടിയിൽ ഒളിച്ചുകിടക്കുന്ന ഐസിൽ പരതാനും എല്ലാം ഫീനിക്സിന് തൻറെ റോബോട്ടിക് കൈ Robotic Arm ഒറ്റക്കൈ മതി.
മണ്ണിൻറെ രാസഘടയും ഭൌമഘടനയും(ചൊവ്വാഘടന!) എല്ലാം പരിശോധിക്കാൻ റോബോട്ടിക് കൈ ഫീനിക്സിനെ സഹായിക്കുന്നു.
നാലു തരത്തിൽ ചലിക്കാൻ റോബോട്ടിക് കൈക്ക് സാധിക്കും.
മുകളിലേക്കും താഴേക്കും ഇരു വശങ്ങളിലേക്കും മുൻപോട്ടും പുറകോട്ടും പിന്നെ നിന്ന നിൽപ്പിൽ തന്നെ കൈ 360 ഡിഗ്രി തിരിക്കാനും...
2.35 മീറ്റർ നീളമുണ്ട് റോബോട്ടിക് കൈക്ക്.
ഏതാണ്ട് പകുതിക്ക് വച്ച് ഒരു മടക്കും റോബോട്ടിക് കൈക്കുണ്ട്.
മനുഷ്യരുടെ കൈ അതേ പതി അനുകരിച്ചിരിക്കുകയാണ് ഈ മടക്കുകൾ.
മനുഷ്യരുടെ കൈക്കില്ലാത്ത ഒരു പ്രത്യേകത കൂടി ഈ കൈക്കുണ്ട്.
ഒരു കണ്ണു കൂടിയുണ്ട് ഈ കൈയ്യിൽ.
Robotic Arm Camera (RAC) എന്നു പേരുള്ള ഈ ക്യാമറ കൈയ്യുടെ ഏതാണ്ട് അറ്റത്തായിട്ടാണ് ഘടിപ്പിച്ചിരിക്കുന്നത്.
Surface Stereo Imager (SSI) എന്ന പ്രധാന ക്യാമറക്ക് പുറമെയാണ് ഈ കൈക്കണ്ണ്.
ഏതാണ്ട് 50cm (0.5 മീറ്റർ) ആഴത്തിൽ തുരന്ന് പഠനം നടത്താൻ റോബോട്ടിക് കൈക്ക് കഴിയും.
ഇത്രയും താഴെ ഐസ് കണ്ടെത്താൻ കഴിയുമെന്നാണ് ശാസ്ത്രജ്ഞരുടെ പ്രതീക്ഷ കൈക്കണ്ണ്
റോബോട്ടിൻറെ കൈയ്യിൽ ഘടിപ്പിച്ചിരിക്കുന്ന ക്യാമറയാണ്‌ കൈക്കണ്ണ് (Robotic Arm Camera) (RAC).
ചൊവ്വാ ഉപരിതലത്തിൻറെ വർണ്ണചിത്രങ്ങൾ നൽകാൻ ഈ ക്യാമറ ഉപകരിക്കും.
കുഴിച്ചെടുക്കുന്ന മണ്ണും ജലവും മഞ്ഞിൻറെയുമെല്ലാം ചിത്രങ്ങളും ഇതിലൂടെ ലഭിക്കും.
ത്രിമാനക്കണ്ണ് Surface Sterioscopic Imager
ഫീനിക്സിൻറെ കണ്ണായി പ്രവർത്തിക്കുന്നത് SSI(Surface Sterioscopic Imager) എന്ന ഉപകരണമാണ്.
ത്രിമാനചിത്രങ്ങളാണ് ഇതിലൂടെ ലഭിക്കുന്നത്.
ചൊവ്വയുടെ ഉപരിതലത്തിൻറെ ഉയർച്ചതാഴ്ച്ചകൾ തിരിച്ചറിയാൻ ത്രിമാനചിത്രങ്ങൾ സഹായിക്കും.
അന്തരീക്ഷത്തിലെ പൊടിയുടെ അള വ് അറിയാനും ഖനന പ്രവർത്തനങ്ങൾക്ക വേണ്ട വിവരങ്ങൾ ശേഖരിക്കാനും ഇതേ ക്യാമറ തന്നെ ഉപയോഗിക്കുന്നു.
ടേഗ
ഫീനിക്സിൻറെ നാക്കും മൂക്കുമെല്ലാം ടേഗ (Thermal and Evolved Gas Analyzer (TEGA)) എന്ന ഉപകരണമാണ്.
ഉയർന്ന താപനിലയിൽ പ്രവർത്തിക്കുന്ന ഒരു ഓവനും മാസ് സ്പെക്ട്രോമീറ്റർ എന്ന ഉപകരണവും കൂട്ടിയിണക്കിയ ഒന്നാണിത്.
ചൊവ്വയിലെ മണ്ണും ജലവും എല്ലാം വിശകലനം നടത്തുന്നത് ടേഗയാണ്.
ചെറിയ എട്ട് ഓവനുകളാണ് ഉപയോഗിച്ചിരിക്കുന്നത്.
മണ്ണും മഞ്ഞുമെല്ലാം വളരെ ചെറിയ അളവിൽ ഓവനിൽ വച്ച് ചൂടാക്കുന്നു.
ഇതിൽ നിന്നും പുറത്തുവരുന്ന വാതകങ്ങൾ മാസ് സ്പെക്ട്രോമീറ്ററ്‍ ഉപയോഗിച്ച് പരിശോധിക്കുന്നു.
മണ്ണിൻറെയും മഞ്ഞിൻറെയും രാസഘടനയെക്കുറിച്ചുള്ള വിലപ്പെട്ട വിവരങ്ങളാണ് ഇതിൽ നിന്നും ലഭിക്കുക.
മെക്ക
മെക്ക (Microscopy, Electrochemistry, and Conductivity Analyzer(MECA)) മറ്റൊരു പരീക്ഷണനിലയമാണ്.
ഒരു രാസ പരീക്ഷണശാല,വിവിധ തരം സൂക്ഷ്മദർശിനികൾ,താപ വൈദ്യുത ചാലകത അളക്കാനുള്ള ഉപകരണങ്ങൾ തുടങ്ങിയവയാണ് പരീക്ഷണ നിലയത്തിലെ ഉപകരണങ്ങൾ.
ചൊവ്വയിലെ മണ്ണിനെ അല്പം ജലവുമായി കൂട്ടിക്കലർത്തി അതിൻറെ അമ്ളത്വം,ക്ഷാരത്വം,ഘടന തുടങ്ങിയവയെക്കുറിച്ച് പഠിക്കാൻ മെക്കക്ക് കഴിയും.
സൂക്ഷ്മദർശിനിയിലൂടെയുള്ള പഠനങ്ങളിലൂടെ അതിൻറെ ഉത്ഭവത്തെക്കുറിച്ചും പദാർത്ഥഘടനയെക്കുറിച്ചും നമുക്ക് അറിവ് ലഭിക്കും.
മാർഡി
പേടകത്തിൻറെ താഴോട്ടുള്ള ഇറക്കത്തിൽ പ്രധാന പങ്കുവഹിച്ച ഒരു ഉപകരണമാണു മാർഡി (Mars Descent Imager (MARDI).
ചൊവ്വയിൽ എത്തിച്ചേരുന്നതിന് 5മൈൽ ഉയരത്തിൽ വച്ച് മാർഡി പ്രവർത്തനം ആരംഭിച്ചു.
ഇറങ്ങുന്ന സ്ഥലത്തിൻറെ നിരവധി ചിത്രങ്ങൾ മാർഡി ഈ സമയത്ത് എടുക്കുകയുണ്ടായി.
അവസാന നിമിഷം ഇറങ്ങേണ്ട സ്ഥലത്തിന് എന്തെങ്കിലും മാറ്റം വരുത്തേണ്ടതുണ്ടെങ്കിൽ ഈ ചിത്രങ്ങൾ ഫീനിക്സിനെ സഹായിക്കും കാലാവസ്ഥാ കേന്ദ്രം
ഫീനിക്സിൻറെ കാലാവസ്ഥാ നിരീക്ഷണ നിലയമാണു മെറ്റ് (Meteorological Station (MET)).
എല്ലാ സമയത്തേയും കാലാവസ്ഥ ഇതിൻറെ നിരീക്ഷണത്തിലായിരിക്കും.
താപനില, മർദ്ദം എന്നിവ അളക്കാനുള്ള ഉപകരണങ്ങൾക്കു പുറമേ Light Detection and Ranging (LIDAR) instrument ഉം പൂർണ്ണമായ വിവരങ്ങൾ ശേഖരിക്കാൻ MET നെ സഹായിക്കുന്നു.
ഫീനിക്സ് (വിവക്ഷകൾ)
ഫീനിക്സ് എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
ഫീനിക്സ് (ബഹിരാകാശപേടകം) .
ഫീനിക്സ് (അരിസോണ) - അരിസോണ സംസ്ഥാനത്തിലെ ( അമേരിക്കൻ ഐക്യനാടുകൾ ) ഫീനിക്സ്  എന്ന നഗരം.
ഫീനിക്ക്സ് (പുരാണം) - പുരാണങ്ങളിലും മാന്ത്രികകഥകളിലും പരാമർശിക്കപ്പെട്ടിട്ടുള്ള, ചാരത്തിൽനിന്നും ഉയർത്തെഴുന്നേൽക്കുമെന്ന് വിശ്വസിക്കപ്പെടുന്ന ഒരു പക്ഷി.
ഫീനിക്ക്സ് (സ്റ്റാർ ട്രെക്ക് ബഹിരാകാശപേടകം) - സ്റ്റാർ ട്രെക്ക് പരമ്പരയിലെ ഒരു ബഹിരാകാശപേടകം.
ഫീനിക്സ് (PHONEIX) - വിദ്യാർഥികൾക്കും അധ്യാപകർക്കും മിതമായ  വിലയിൽ നവീനങ്ങളായ ശാസ്ത്ര പരീക്ഷണ ഉപകരണങ്ങൾ നിർമ്മിക്കാൻ ഇന്റർ യൂണിവേഴ്സിറ്റി ആക്സിലെറേറ്റർ സെന്റർ രൂപം കൊടുത്ത പദ്ധതി.
ഫീബി
ശനിയുടെ ഒരു രൂപരഹിത ഉപഗ്രഹമാണ് ഫീബി ( / ˈ f iː b i / FEE -bee ; ഗ്രീക്ക്: പുരാതന ഗ്രീക്ക് : Φοίβη Phoíbē ).
വില്യം ഹെൻറി പിക്കറിങ് ആണ് അദ്ദേഹത്തിന്റെ ഫോട്ടോഗ്രാഫിക് പ്ലേറ്റുകളിൽ നിന്ന് 1899 മാർച്ച് 17ന് ഫീബിയുടെ സാന്നിദ്ധ്യം തിരിച്ചറിഞ്ഞത്.
ആദ്യമായി ഫോട്ടോഗ്രാഫിലൂടെ തിരിച്ചറിഞ്ഞ ഉപഗ്രഹവും ഇതുതന്നെയാണ്.
ശനിയിൽ നിന്നും ഏറ്റവും അകലെയുള്ള ഉപഗ്രഹവും ഫോബേയാണ്.12.95 ദശലക്ഷം കി.
ആണ് ശനിയിൽനിന്ന് ഇതിനുള്ള ദൂരം.
ഭൗതിക സവിശേഷതകൾ
പൂർണ്ണമായും ഗോളാകൃതിയല്ലാത്ത ഫീബീയുടെ വ്യാസം 220 കി.
ഒമ്പതു മണിക്കൂറിലൊരിക്കൽ സ്വന്തം അച്ചുതണ്ടിൽ കറങ്ങുകയും 18 മാസം കൊണ്ട് ശനിയെ ഒരിക്കൽ പ്രദക്ഷിണം വെയ്ക്കുകയും ചെയ്യുന്നു.
ഇതിന്റെ ഉപരിതല താപനില 75 കെൽവിൻ (-198 0 C) ആണ്.
ശനിയുടെ ആന്തരിക ഉപഗ്രഹങ്ങൾ ഭൂരിഭാഗവും തിളക്കമേറിയവയാണ്.
എന്നാൽ ഫീബീയുടെ പ്രതിഫലന ശേഷി വളരെ കുറവാണ്(0.06‌).
80കി.
മീറ്റർ വരെ നീളമുള്ള ഗർത്തങ്ങൾ ഇതിലുണ്ട്.
ഇതിലൊന്നിന് 20കി.
കാസ്സിനി ചിത്രങ്ങളിൽ ഇതിലെ ഗർത്തങ്ങൾക്ക് മറ്റുഭാഗങ്ങളെ അപേക്ഷിച്ച് കൂടുതൽ തിളക്കമുള്ളതായി കണ്ടു.
ഈ ഗർത്തങ്ങളിൽ നിക്ഷേപിക്കപ്പെട്ടിട്ടുള്ള മഞ്ഞുകട്ടകളാണ് ഈ തിളക്കത്തിനു കാരണം.
300മീറ്റർ മുതൽ 500മീറ്റർ വരെ കനത്തിൽ മഞ്ഞുകട്ടകൾ ഉണ്ടെന്നാണ് കണക്കാക്കിയിരിക്കുന്നത്.
കൂടാതെ ഇതിന്റെ ഉപരിതലത്തിൽ കാർബ്ബൺ ഡയോക്സൈഡിന്റെ സാന്നിദ്ധ്യവും തിരിച്ചറിഞ്ഞിട്ടുണ്ട്.
ഫീബീയിൽ 50% പാറയാണെന്നു കണക്കാക്കിയിട്ടുണ്ട്.
അതുകൊണ്ട് ഇത് സെന്റോറുകളിൽ നിന്നും പിടിച്ചെടുത്ത ഗ്രഹസമാന പദാർത്ഥമാണെന്ന(planetoid) നിരീക്ഷണവും ഉണ്ടായിട്ടുണ്ട്.
ഫീനിക്സ് (അരിസോണ) ഇംഗ്ലീഷ് വിലാസം https://ml.wikipedia.org/wiki/Phoenix,_Arizona
അമേരിക്കൻ ഐക്യനാടുകളിലെ അരിസോണ സംസ്ഥാനത്തിന്റെ തലസ്ഥാനവും സംസ്ഥാനത്തെ ഏറ്റവും ജനവാസമേറിയ നഗരവും അമേരിക്കൻ ഐക്യനാടുകളിലെ ആറാമത്തെ ഏറ്റവും ജനവാസമേറിയ നഗരവുമാണ് ഫീനിക്സ് ( / [invalid input: 'icon'] ˈ f iː n ɪ k s / FEE -niks ; O'odham : S-ki:kigk ; Yavapai : Wathinka or Wakatehe ; Western Apache : Fiinigis ; Navajo : Hoozdoh ; Mojave : Hachpa 'Anya Nyava ) അമേരിക്കൻ ഐക്യനാടുകളിലെ ഏറ്റവും ജനവാസമേറിയ തലസ്ഥാന നഗരം കൂടിയായ ഫീനിക്സിൽ 2010ലെ സെൻസസ് പ്രകാരം 1,445,632 പേർ വസിക്കുന്നു .
ഫീനോൾ ഇംഗ്ലീഷ് വിലാസം https://ml.wikipedia.org/wiki/Phenol
വിഷമുള്ളതും നിറമില്ലത്താതും മണമുള്ളതുമായ ഒരും പരലാണ് ഫീനോൾ അഥവാ കാർബോളിക് ആസിഡ് .
ഫീനോളിൻറെ രാസസമവാക്യം C 6 H 5 O H ആണ്.
ഇതൊരു ആരോമാറ്റിക് സംയുക്തമാണ്.
ഇതിൻറെ ഘടന ഫിനൈൽ റിംഗുമായി ഒരു ഹൈഡ്രോക്സിൽ ഗ്രൂപ്പ് ബന്ധിച്ചിരിക്കുന്നു.
ബാലമുഞ്ഞ ഇംഗ്ലീഷ് വിലാസം https://ml.wikipedia.org/wiki/Acalypha_fruticosa
2 മീറ്റർ വരെ ഉയരം വയ്ക്കുന്ന ഒരു കുറ്റിച്ചെടിയാണ് ബാലമുഞ്ഞ .
( ശാസ്ത്രീയനാമം : Acalypha fruticosa ) .
പച്ചിലവളമായി ഉപയോഗിക്കുന്നു.
ഇലകൾ ദഹനത്തെ സഹായിക്കുന്നു.
കുട്ടികളിലെ വിരശല്യത്തിന് മരുന്നാണ്.
മുടിവളരാനും ഇത് ഉപയോഗിക്കാറുണ്ട്.
തെക്കും കിഴക്കും ആഫ്രിക്കയിൽ ഇല ഭക്ഷണമായി ഉപയോഗിക്കുന്നു.
അവലംബം പുറത്തേക്കുള്ള കണ്ണികൾ ഏറെ വിവരങ്ങൾ Archived 2011-07-27 at the Wayback Machine .
വിക്കിസ്പീഷിസിൽ Acalypha fruticosa എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Acalypha fruticosa എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ബാലയുഗം ഇംഗ്ലീഷ് വിലാസം https://ml.wikipedia.org/wiki/Balayugam ബാലയുഗം
ജനയുഗം ഗ്രൂപ്പ് പ്രസിദ്ധീകരിച്ചിരുന്ന ഒരു ബാലമാസികയാണ് ബാലയുഗം .
കാമ്പിശ്ശേരി കരുണാകരനായിരുന്നു പത്രാധിപർ.
മനോരമ ബാലരമ എന്ന കുട്ടികൾക്കായുള്ള പ്രസിദ്ധീകരണം തുടങ്ങുന്നതിനു മുൻപായി ഒരു ബാലപ്രസിദ്ധീകരണം തുടങ്ങണമെന്ന സി. അച്യുതമേനോന്റെ ആശയത്തിൽ നിന്നാണ് ഈ പ്രസിദ്ധീകരണം ആരംഭിച്ചത്.
തുടക്കത്തിൽ യേശുദാസൻ പത്രാധിപരായിരുന്നു.
ആർട്ടിസ്റ്റ് ഗോപാലൻ, കാർട്ടൂണിസ്റ്റ് ജി.സോമനാഥൻ എന്നിവരായിരുന്നു ചിത്രകാരൻമാർ.
കൊല്ലം ജില്ലയിലെ കടപ്പാക്കടയിൽ നിന്നാണ് പ്രസിദ്ധീകരണം ആരംഭിച്ചത്.
ബാലരമ ഇംഗ്ലീഷ് വിലാസം https://ml.wikipedia.org/wiki/Balarama_Comics ആദ്യകാല ബാലരമയുടെ ഉള്ളടക്കം താൾ ( 1970 കളിൽ പ്രസിദ്ധീകരിക്കപ്പെട്ടതെന്നു കരുതുന്നു.)‍ ആദ്യകാല ബാലരമ: ഉൾപേജുകൾ
മലയാളത്തിൽ ഏറ്റവും പ്രചാരമുള്ള ബാലപ്രസിദ്ധീകരണമാണ് ബാലരമ .
മലയാള മനോരമ ദിനപത്രത്തിന്റെ സഹോദര സ്ഥാപനമായ എം.എം. പബ്ലിക്കേഷൻസാണ്‌‍ ഈ വാരികയുടെ പ്രസാധകർ.
ചിത്രകഥകൾ ‍, ചെറുകഥകൾ ‍, കുട്ടിക്കവിതകൾ ‍, തുടങ്ങിയവയാണ്‌ ഇതിലെ ഉള്ളടക്കം.
ഇന്ത്യയിലെ പ്രസിദ്ധീകരണങ്ങളുടെ ജനകീയത നിരീക്ഷിക്കുന്ന എൻ.ആർ.എസ്-ന്റെ കണക്കുക്കൾ പ്രകാരം ബാലരമയ്ക്ക് 25 ലക്ഷത്തിലേറെ വായനക്കാരുണ്ട് .
ചിത്രകഥകൾ മായാവി
മായാവി നല്ലൊരു കുട്ടിച്ചാത്തനാണ് .
മായാവി നാടിനേയും കാടിനേയും ദുർമന്ത്രവാദികളിൽ നിന്നും കൊള്ളക്കാരിൽ നിന്നും സംരക്ഷിക്കുന്നതായാണ് കഥയിൽ പറയുന്നത്.
മായാവിയുടെ കൂട്ടുകാരായ രാജുവും രാധയും, ദുർമന്ത്രവാദികളായ കുട്ടൂസനും ഡാകിനിയും അവരുടെ സഹായിയായ ലുട്ടാപ്പിയും, ലുട്ടാപ്പിയുടെ അമ്മാവനായ പുട്ടാലുവും, കുപ്രസിദ്ധ കുറ്റവാളികളായ വിക്രമനും മുത്തുവും, കണ്ടുപിടിത്തങ്ങൾ ദുർ‌വിനിയോഗം ചെയ്യുന്ന ശാസ്ത്രജ്ഞരായ ലൊട്ടുലൊടുക്കും ഗുൽഗുലുമാലുമൊക്കെയാണ് മായാവിയിലെ പ്രധാന കഥാപാത്രങ്ങൾ.
ആദ്യകാലത്ത് ഇതിന്റെ കഥ തയ്യാറാക്കിയത് മോഹൻ.
ചിത്രീകരണം നടത്തിയത് : മോഹൻദാസ് ശിക്കാരി ശംഭു
ഭീരുവായ ഒരു വേട്ടക്കാരനാണ് ശിക്കാരി ശംഭു.
ഇയാൾ കാണിക്കുന്ന അങ്കലാപ്പും അതുവഴി അബദ്ധത്തിൽ നടക്കുന്ന പുലിപിടുത്തവുമാണ് ഇതിലെ കഥാ തന്തു.
കൂടാതെ നല്ല തമാശക്കാരനുമാണ്.
കാലിയ
കാലിയ എന്ന കാക്കയുടെ കഥയാണിത്.
ചമതകൻ എന്ന കുറുക്കനും ഡൂഡു എന്ന മുതലയുമാണ് ഇതിലെ മറ്റു പ്രധാന കഥാപാത്രങ്ങൾ.
ജമ്പനും തുമ്പനും
ജമ്പൻ എന്നു പേരുള്ള കുറ്റാന്വേഷകനും  അയാളുടെ സഹായിയായ തുമ്പൻ എന്ന നായയുടെയും കഥയാണിതിൽ പറയുന്നത്.
ജമ്പൻ തന്റെ ചാട്ടത്തിലും (ജമ്പ്) തുമ്പൻ കുറ്റകൃത്യങ്ങൾക്ക്‌ തുമ്പ്‌ കണ്ടുപിടിക്കുന്നതിലും സമർഥരാണെന്ന് കഥയിൽ കാണാം.
കാർട്ടൂണിസ്റ്റ് വേണുവാണ് ഇതിന്റെ കഥയും ചിത്രീകരണവും നിർവ്വഹിക്കുന്നത്.
സൂത്രൻ
പേരു സൂചിപ്പിക്കുന്നതുപോലെ സൂത്രക്കാരനായ കുറുക്കനും കൂട്ടുകാരായ ഷേരു എന്ന കടുവയും , കരടിച്ചേട്ടനുമാണ് ഇതിലെ പ്രധാന കഥാപാത്രങ്ങൾ.
സൂത്രനും ഷേരുവും ചേർന്ന് ഒപ്പിച്ചെടുക്കുന്ന സൂത്രപ്പണികളും ഇതുമൂലമുണ്ടാകുന്ന പ്രശ്നങ്ങളുമാണ് ഈ കഥകളിലെ പ്രധാന വിഷയം.
മൃഗാധിപത്യം വന്നാൽ
മനുഷ്യരുടെ സ്ഥാനം മൃഗങ്ങൾക്കു കിട്ടിയാൽ എന്തായിരിക്കും എന്ന ഭാവനയിലുള്ള രംഗങ്ങളാണ്‌ ഇതിലെ പ്രതിപാദ്യം.
ഒരു ആശയത്തെ അടിസ്ഥാനമാക്കി ചിട്ടപ്പെടുത്തിയ ചെറിയ ഒരു കഥയാണിത്‌.
ഇതിൽ മിക്കവാറും ഒന്നോ രണ്ടോ രംഗങ്ങളെ ഉണ്ടാവാറുള്ളൂ.
ഇതും കാണുക ബാലസാഹിത്യം പുറത്തേക്കുള്ള കണ്ണികൾ ബാലരമയുടെ കവാടം (മനോരമ ഓൺലൈൻ.കോം) Archived 2007-05-25 at the Wayback Machine .
അവലംബം ↑ http://www.auditbureau.org/nrspress06.pdf Archived 2007-02-02 at the Wayback Machine .
എൻ.ആർ.എസ്. 2006ലെ റിപ്പോർട്ട്
ബാലരമ ഡൈജസ്റ്റ് ഇംഗ്ലീഷ് വിലാസം https://ml.wikipedia.org/wiki/Balarama_Digest
കുട്ടികൾക്കായുള്ള ഒരു ആനുകാലിക പ്രസിദ്ധീകരണമാണ് ബാലരമ ഡൈജസ്റ്റ് .
മലയാള മനോരമ പബ്ലിക്കേഷൻസ് പ്രസിദ്ധീകരിക്കുന്ന ബാലരമ ഡൈജസ്റ്റ് കോട്ടയത്തു നിന്നും പുറത്തിറങ്ങുന്നു.
ഈ വാരികയുടെ ഓരോ പതിപ്പും ഓരോ പ്രത്യേക വിഷയത്തെ അടിസ്ഥാനമാക്കിയുള്ളതായിരിക്കും.
ബാലരമ ഡിജിസ്റ് അടിപൊളിയാണ് .
ഇതും കാണുക മലയാള മനോരമ അവലംബം ↑ http://www.onlinemagazineshub.net/balarama-digest/ ↑ പുറം കണ്ണികൾ ബാലരമ ഡൈജസ്റ്റ്
ബാലരാമപുരം ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Balaramapuram_Gramapanchayath
8°23′00″N 77°5′00″E ﻿ / ﻿ 8.38333°N 77.08333°E ﻿ / 8.38333; 77.08333
തിരുവനന്തപുരം ജില്ലയിലെ നെയ്യാറ്റിൻകര താലൂക്കിലെ ഒരു ഗ്രാമപഞ്ചായത്താണ് ബാലരാമപുരം .
നേമം ബ്ലോക്ക് പഞ്ചായത്തിന്റെ ഭാഗമാണിത്.
കൈത്തറി വസ്ത്രനിർമ്മാണത്തിന് പ്രസിദ്ധിയാർജ്ജിച്ച ഗ്രാമപഞ്ചായത്താണ്  ബാലരാമപുരം ഗ്രാമപഞ്ചായത്ത്.
തിരുവനന്തപുരം ജില്ലയിൽ ചാല കമ്പോളം കഴിഞ്ഞാൽ ഏറ്റവും പ്രധാനപ്പെട്ട കമ്പോളമായി പരിഗണിക്കപ്പെടുന്നത് ബാലരാമപുരമാണ്.
ബാലരാമവർമ്മ മഹാരാജാവിന്റെ ഭരണകാലത്ത് ആണ് ബാലരാമപുരത്ത് ആദ്യമായി കൈത്തറിനെയ്ത്ത് ആരംഭിക്കുന്നത്.
മുസ്ലിംകളുടെ ആഗമനം
തിരുവിതാംകൂർ രാജാവ്‌ തക്കല, ഏര്വാുടി തുടങ്ങിയ പ്രദേശങ്ങളിൽ നിന്ന് കൊണ്ട് വന്ന നെയ്ത്ത് തൊഴിലുമായി ബന്ധപ്പെട്ടവരും കുളച്ചൽ, തിരിവിതംകോട്, പ്രദേശങ്ങളിൽ നിന്നുല്ലവരുമടങ്ങുന്ന തമിഴ്‌ വംശജരാണ് ബാലരാമപുരത്തെ ആദ്യ മുസ്ലിംകൾ.
അഞ്ചുവന്ന തെരുവ്
നെയ്ത്ത് കാരും, കച്ചവടക്കാരും ചേർന്ന ഗിൽഡ് കളാണ് അഞ്ചുവന്ന തെരുവു ആയത്.
തിരുവിതാംകോഡ്, കന്യാകുമാരി, കുളച്ചൽ, തിരുനൽവേലി ഉൾപ്പെടെ നിരവധി പ്രദേശങ്ങളിൽ അഞ്ചുവന്നതെരുവുകൾ ഉണ്ട്.
ബാലരാമപുരത്ത് അഞ്ചുവ്യത്യസ്ത മതവിഭാഗങ്ങളെ രാജകുടുംബം കുടിയിരുത്തിയതിന്റെ പേരിലാണ് അഞ്ചുവന്നതെരുവ് ഉണ്ടായത് എന്ന വാദം തെറ്റാണ്.
അത് സമർഥിക്കാൻ അഞ്ചു വർണ്ണ തെരുവ് എന്ന് പറയാറുള്ളത് ചരിത്രത്തെ പരിഹസിക്കൽ കൂടിയാണ്.
തിരുവിതാംകൂർ രാജവംശത്തിനു വേണ്ടിനെയ്തിന് വേണ്ടി തക്കല ,ഏർവാടി  തുടങ്ങിയപ്രദേശങ്ങളിൽ നിന്നും കൊണ്ട് വന്നവരാണ് ഇവിടുത്തെ മുസ്‌ലിംകൾ .
രാജകുടുംബം എല്ലാവര്ക്കും അഞ്ചുസെന്റ്‌ ഭൂമിയടക്കം എല്ലാ സൗകര്യങ്ങളും ചെയ്തു കൊടു ത്തു.
ബാലരാമപുരത്ത് കുടിയേറിയ നെയ്ത്തുകാരും ,കച്ചവടക്കാരുമടങ്ങുന്ന വ്യാപാര സഖ്യമാണ് അഞ്ചുവന്നതെരുവ് സ്ഥാപിച്ചത് . 'അഞ്ചുവന്നം'മുസ്ലിംകൾക്ക് സവിശേഷമായ മറ്റൊരുചരിത്രം കൂടിയുണ്ട് .
ബ്രാഹ്മണ ഭീകരതയുടെ ഇരകളായിത്തീർന്ന തെക്കൻ തമിഴ് നാട്ടിലെ ജൈനന്മാരാണ് ഇവരുടെ പൂർവികർ.
അഞ്ചുവന്നം മുസ്ലിംകളുടെ ശരീരഘടന,ആഹാരക്രമം,ആചാരങ്ങൾ എല്ലാത്തിലും ജൈനച്ചുവ കാണാവുന്നതാണ്.
അഞ്ചുവന്നതെരുവിലെ പുരാതന മുസ്‌ലിം പള്ളി കരിങ്കല്ല് കൊണ്ട് നിർമിച ജൈന വാസ്തുശില്പമാതൃക യിലുള്ളതായിരുന്നു.
മൗലിദ് ചടങ്ങ് നടത്തുന്ന വീടുകളിൽ ജൈന  ആചാരങ്ങളെ ഓര്മിപ്പിക്കുന്ന തരത്തിൽ 
മേല്ക്കൂരയുടെ അടിഭാഗത്ത് വെള്ളത്തുണി കെട്ടുക,നിലവിളക്ക് കത്തിചുവെയ്ക്കുക തുടങ്ങിയവ ബാലരാമപുരം അഞ്ചുവന്നത്തിലും നിലനിന്നിരുന്നു. 'ഒടുക്കലത്തെ ബുധൻ'എന്ന ആചാരം ജൈന സംസ്കാരത്തിന്റെ  തുടർച്ചയാണ് .
ആർ സി സ്ട്രീറ്റ്
ആർ സി സ്ട്രീറ്റ് അഥവാ റോമൻ കാത്തോലിക് സ്ട്രീറ്റ് എന്നറിയപ്പെടുന്ന പ്രദേശം , ശാലീ ഗോത്ര തെരുവിനോളം പഴക്കമുള്ള മുക്കുവ തെരുവാണ്.
മത്സ്യ കച്ചവാടത്തിനയി  കുടി ഇരുത്തിയ മുക്കുവരും പിൽക്കാലത്ത് വന്നു ചേർന്നവരുമായ മുക്കുവരാണ്‌ ഈ പ്രദേശത്ത് അധികവും.
ബാലരാമാപുരത്തിൻറെ ചരിത്രം ഈ തെരുവിൻറെ ചരിത്രത്തോടെയേ പൂർണ്ണമാകൂ.
തമിഴ്നാടിൽ നിന്നും വന്നു ചേർന്ന ലത്തീൻ കത്തോലിക്ക  വിശ്വാസികളാണ് ഇവർ.
ചമ്പ തെരുവ് എന്നതായിരുന്നു ആദ്യ നാമം.
തീർഥാടന പ്രാധാന്യമുള്ള വിശുദ്ധ സെബസ്ത്യാനോസിൻറെ പള്ളി നൂറിൽ അധികം വർഷം പഴക്കമുള്ള ഈ പ്രദേശത്തെ പള്ളിയാണ്.
ബാലരാമവർമ്മ (വിവക്ഷകൾ)
ബാലരാമവർമ്മ എന്ന പേരിൽ താഴെക്കാണുന്ന തിരുവിതാംകൂർ രാജാക്കന്മാർ അറിയപ്പെടുന്നു.
അവിട്ടം തിരുന്നാൾ ബാലരാമവർമ്മ ചിത്തിര തിരുനാൾ ബാലരാമവർമ്മ ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
ബാലരാമപുരം സാരിയും കോട്ടൺ തുണികളും ഇംഗ്ലീഷ് വിലാസം https://ml.wikipedia.org/wiki/Balaramapuram_Sarees_and_Fine_Cotton_Fabrics ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2016 ജനുവരി മുതൽ തുടരുന്നു.
ബാലരാമപുരം സാരിയും കോട്ടൺ തുണികളും ലോക പ്രശസ്ത കൈത്തറി തുണിത്തരങ്ങളിലുൾപ്പെടുന്നവയാണ്.
ഭൂപ്രദേശ സൂചിക പദവി ലഭിച്ച കേരളത്തിലെ ഒരു ഉൽപ്പന്നമാണ് Balaramapuram Sarees and Fine Cotton Fabrics അഥവാ ബാലരാമപുരം സാരിയും കോട്ടൺ തുണികളും .
ബാലമുരളി അമ്പാടി
അമേരിക്കക്കാരനായ ഒരു നേത്രഡോക്ടറും വിദ്യാഭ്യാസവിചക്ഷനും ഗവേഷകനുമാണ് ബാലമുരളീകൃഷ്ണ ബാല അമ്പാടി (Balamurali Krishna "Bala" Ambati ) (ജനനം 1977 ജൂലൈ 29) 1995 മെയ് 19 ന് അദ്ദേഹം 17 വയസ്സും 294 ദിവസവും പ്രായമുള്ളപ്പോൾ ലോകത്തെ ഏറ്റവും പ്രായം കുറഞ്ഞ ഡോക്ടർ എന്ന നിലയിൽ ഗിന്നസ് ബുക്ക് ഓഫ് വേൾഡ് റിക്കാർഡ്സിൽ ഇടം നേടി .
തെക്കേ ഇന്ത്യയിലെ തമിഴ്‌നാട്ടിലെ വെല്ലൂരിൽ ഒരു തെലുങ്ക് കുടുംബത്തിലാണ് അമ്പാടി ജനിച്ചത്.
മൂന്ന് വയസുള്ളപ്പോൾ അദ്ദേഹത്തിന്റെ കുടുംബം ന്യൂയോർക്കിലെ ബഫല്ലോയിലേക്ക് മാറി.
മാതാപിതാക്കൾ പറയുന്നതനുസരിച്ച്, നാലാം വയസ്സിൽ അമ്പാടി കാൽക്കുലസ് ചെയ്യുമായിരുന്നു.
കുടുംബം പിന്നീട് സൗത്ത് കരോലിനയിലെ ഓറഞ്ച്ബർഗിലേക്കും പിന്നീട് മേരിലാൻഡിലെ ബാൾട്ടിമോറിലേക്കും മാറി .
ബാൾട്ടിമോർ പോളിടെക്നിക് ഇൻസ്റ്റിറ്റ്യൂട്ടിലെ ഹൈസ്കൂളിൽ പഠിച്ച അമ്പാടി , ബാൾട്ടിമോർ സിറ്റി കോളേജിലേക്ക് മാറുന്നതിനുമുമ്പ്,  1989 ൽ 11 ആം വയസ്സിൽ ബിരുദം നേടി.
പതിനൊന്നാം വയസ്സിൽ എയ്ഡ്സ്: ദി ട്രൂ സ്റ്റോറി - എ കോംപ്രിഹൻസീവ് ഗൈഡ് എന്ന പേരിൽ എച്ച്ഐവി / എയ്ഡ്സ് എന്ന ഗവേഷണ പുസ്തകം അമ്പാടി രചിച്ചു.
പതിമൂന്നാം വയസ്സിൽ ന്യൂയോർക്ക് യൂണിവേഴ്‌സിറ്റിയിൽ നിന്ന് ബിരുദം നേടി.
തന്റെ 17 വയസ്സിൽ മൗണ്ട് സീനായ് സ്കൂൾ ഓഫ് മെഡിസിനിൽ നിന്ന്   ദേശീയ മെഡിക്കൽ ബോർഡുകളിൽ 99 ശതമാനത്തിനു മുകളിൽ സ്കോർ നേടി  1995-ൽ ലോകത്തിലെ ഏറ്റവും പ്രായം കുറഞ്ഞ ഡോക്ടർ ആയി അമ്പാടി മാറി.
കൗമാരക്കാരനായ ഡോക്ടർ കഥാപാത്രമായ ഡോഗി ഹൗസറുമായി താരതമ്യപ്പെടുത്തുന്നത് ഇഷ്ടപ്പെടുന്നില്ലെന്ന് അമ്പാടി പറയുന്നു.
ആറ് അടി ഉയരത്തിൽ നിൽക്കുന്ന അദ്ദേഹം വൈദ്യശാസ്ത്രത്തിൽ വളരെ ചെറുപ്പമായി തോന്നിക്കുമായിരുന്നില്ലെന്നും, അതുകൊണ്ട് 14 വയസ്സുള്ളപ്പോൾ മെഡിക്കൽ സ്കൂളിൽ പ്രവേശിക്കുമ്പോൾ, കുറച്ചുകൂടി പ്രായമുള്ള മെഡിക്കൽ വിദ്യാർത്ഥികളെപ്പോലെ അദ്ദേഹം തോന്നിച്ചിരുന്നു..
ഹാർവാർഡ് യൂണിവേഴ്സിറ്റിയിൽ ഒരു നേത്രരോഗ റെസിഡൻസി പൂർത്തിയാക്കിയ അദ്ദേഹം, വെസ്റ്റിംഗ്ഹ ഹൗസ് സയൻസ് ടാലന്റ് സെർച്ച്, ഇന്റർനാഷണൽ സയൻസ് എഞ്ചിനീയറിംഗ് മേള എന്നിവയിൽ വിജയിക്കുകയും ദേശീയ മെറിറ്റ് സ്കോളറായിത്തീരുകയും ചെയ്ത അദ്ദേഹം ശേഷം കോർണിയൽ ആൻജിയോജനിസിസ് മാറ്റാനുള്ള തന്ത്രങ്ങൾ വികസിപ്പിച്ചു.
1995 ൽ ചെന്നൈയിലെ ശ്രീ രാജ-ലക്ഷ്മി ഫൗണ്ടേഷനിൽ നിന്ന് അദ്ദേഹത്തിന് രാജ-ലക്ഷ്മി അവാർഡ് ലഭിച്ചു.
2002 ൽ ഡ്യൂക്ക് യൂണിവേഴ്‌സിറ്റിയിൽ കോർണിയ, റിഫ്രാക്റ്റീവ് സർജറി എന്നിവയിൽ ഫെലോഷിപ്പ് പൂർത്തിയാക്കിയ ശേഷം ജോർജിയയിലെ മെഡിക്കൽ കോളേജിലെ ഫാക്കൽറ്റിയിൽ ചേർന്നു.
അവിടെ ക്ലിനിക്കൽ നേത്രരോഗം അഭ്യസിക്കുകയും കോർണിയൽ ആൻജിയോജെനിസിസ്, കോർണിയ, റിഫ്രാക്റ്റീവ് ശസ്ത്രക്രിയ എന്നിവയുടെ ഫലങ്ങൾ എന്നിവയിൽ ഗവേഷണം നടത്തുകയും ചെയ്തു.
ഒ‌ആർ‌ബി‌എസ് ഫ്ലൈയിംഗ് ഐ ഹോസ്പിറ്റലിൽ സന്നദ്ധസേവനം നടത്തുകയും, നേത്രരോഗ ശസ്ത്രക്രിയയ്ക്ക് വിധേയമാക്കുകയും പഠിപ്പിക്കുകയും ചെയ്യുന്നതിനായി വികസ്വര രാജ്യങ്ങളിലേക്കായി യാത്രചെയ്തു.
2008 ൽ ജോർജിയയിലെ മെഡിക്കൽ കോളേജിൽ നിന്ന് സെൽ ബയോളജിയിൽ പിഎച്ച്ഡി നേടി.
2011 ൽ ഐഡഹോയിൽ നിന്നുള്ള 16 വയസുള്ള ഒരു ആൺകുട്ടിക്ക് അമ്പാടി ഒരു വൃക്ക ദാനം ചെയ്തു.
2008 മുതൽ 2016 വരെ അമ്പാടി മൊറാൻ ഐ സെന്ററിൽ ജോലി ചെയ്യുകയും നേത്രരോഗ, വിഷ്വൽ സയൻസസ് പ്രൊഫസർ, ന്യൂറോബയോളജി, അനാട്ടമി എന്നിവയുടെ അനുബന്ധ അസോസിയേറ്റ് പ്രൊഫസർ , യൂട്ടാ യൂണിവേഴ്സിറ്റി ഓഫ് യൂട്ടാ സ്കൂൾ ഓഫ് മെഡിസിൻ കോർണിയൽ റിസർച്ച് ഡയറക്ടർ എന്നീ നിലകളിൽ പ്രവർത്തിക്കുകയും ചെയ്തു.
2017 ലെ കണക്കനുസരിച്ച് അദ്ദേഹം യൂജിൻ, ഒറിഗൺ, പസഫിക് ക്ലിയർ വിഷൻ ഇൻസ്റ്റിറ്റ്യൂട്ട് , ഐഡഹോയിലെ കെച്ചം എന്നിവിടങ്ങളിൽ പരിശീലനം നടത്തുന്നു.
അമ്പാടിയുടെ പിതാവ് ഒരു ഇൻഡസ്ട്രിയൽ എഞ്ചിനീയറായിരുന്നു, അമ്മ ഒരു കണക്ക് അധ്യാപികയും.
അമ്പാടി തന്റെ സഹോദരൻ ജയകൃഷ്ണനോടൊപ്പം പതിനൊന്നാം വയസ്സിൽ എയ്ഡ്‌സ് രോഗത്തെക്കുറിച്ച് ഒരു പുസ്തകം എഴുതിയിട്ടുണ്ട്.
2014 -ൽ അദ്ദേഹം അര്വൊ ഫൗണ്ടേഷൻനിൽ നിന്നും ലുഡ്വിഗ് വൺ സാൽമാൻ ക്ലിനിക്കൽ-ശാസ്ത്രജ്ഞൻ അവാർഡ് നേടി.
2013-ൽ ഒഫ്താൽമോളജി പാൻ-അമേരിക്കൻ അസോസിയേഷൻ നിന്നും Troutman-Véronneau സമ്മാനം ലഖ്‌നൗ ആസ്ഥാനമായുള്ള ഇൻസ്റ്റിറ്റ്യൂട്ട് ഫോർ റിസർച്ച് ആൻഡ് ഡോക്യുമെന്റേഷൻ ഇൻ സോഷ്യൽ സയൻസസ് (ഐആർഡിഎസ്) നൽകിയ നേട്ടങ്ങൾക്ക് മെഡിസിനുള്ള നാലാമത്തെ ഐആർഡിഎസ് അവാർഡും അദ്ദേഹത്തിന് ലഭിച്ചു.